Na temelju članka 35. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15) i članka 32. Statuta Općine Kistanje („Službeni vjesnik Šibensko-kninske županije“, br.08/09, 15/10 i 04/13), Općinsko vijeće Općine Kistanje, na \_\_. sjednici, od \_\_. siječnja 2018.godine, donosi:

**STATUTARNU ODLUKU**

**o izmjenama i dopunama Statuta Općine Kistanje**

**Članak 1.**

U Statutu Općine Kistanje („Službeni vjesnik Šibensko-kninske županije“, br.08/09, 15/10 i 04/13) u članku 5. iza stavka 1. dodaje se novi stavak 2. Koji glasi:

„Grb i zastava ne smiju sadržavati simbole protivne Ustavu Republike Hrvatske i drugim propisima.“

Dosadašnji članci 2. i 3. postaju članci 3. i 4.

**Članak 2.**

U članku 19.iza stavka 1. dodaje se novi stavak 2. koji glasi:

››Referendum raspisan radi prethodnog pribavljanja mišljenja stanovnika o promjeni područja Općine Kistanje nije obvezujući.‹‹

Dosadašnji stavak 2.postaje stavak.3.

**Članak 3.**

U članku 20. stavak 2. i 3. se mijenja i postaje stavak 2. koji glasi: ››Prijedlog za raspisivanje referenduma radi opoziva općinskog načelnika i njegovih zamjenika može podnijeti najmanje 20% ukupnog broja birača upisanih u popis birača Općine Kistanje i 2/3 članova Općinskog vijeća. Prijedlog mora biti podnesen u pisanom obliku i mora sadržavati osobne podatke i vlastoručni potpis‹‹.

Iza stavka 2. dodaje se novi stavak 3. koji glasi: ››Ako na referendumu nije donesena odluka o razrješenju općinskog načelnika i njegovih zamjenika, novi referendum se ne smije raspisati prije proteka roka od 6 mjeseci od dana održavanja prethodnog referenduma ili održanih izbora.‹‹.

**Članak 4.**

U članku 21. stavku 2. riječi: ››Općinsko vijeće dostavit će‹‹ zamjenjuju se riječima: ››predsjednik Općinskog vijeća dužan je dostaviti‹‹, a brojka ››8 dana‹‹ zamjenjuje se brojkom ››30 dana‹‹.

**Članak 5.**

U članku 36. stavak 1. mijenja se i glasi:

››Mandat članova Općinskog vijeća izabranih na redovitim izborima traje do dana stupanja na snagu odluke Vlade Republike Hrvatske o raspisivanju sljedećih redovnih izbora, u skladu sa zakonom.‹‹.

Iza stavka 4. dodaje se novi stavak 5. koji glasi:

››Član Općinskog vijeća ima pravo na opravdani neplaćeni izostanak s posla radi sudjelovanja u radu Općinskog vijeća i njegovih radnih tijela.‹‹.

**Članak 6.**

U članku 52. dodaje se novi stavak 2. koji glasi:

››Osobe iz stavka 1. koje dužnost obavljaju volonterski ne mogu promijeniti način obavljanja dužnosti u godini održavanja redovnih lokalnih izbora.‹‹.

**Članak 7.**

U članku 70. stavku 1. riječi: ››organizacije i udruženja građana‹‹ zamjenjuju se riječima: ››članovi Općinskog vijeća‹‹.

**Članak 8.**

U članku 85. stavak 2. mijenja se i glasi:

››Općinski načelnik može u postupku provođenja nadzora nad zakonitošću rada mjesnog odbora predložiti Općinskom vijeću raspuštanje mjesnog odbora, ako ono učestalo krši odredbe ovog Statuta, pravila mjesnog odbora i ne izvršava povjerene mu poslove.‹‹.

**Članak 9.**

U članku 87. stavku 1. riječ: ››domaćina‹‹ zamjenjuje se riječju: ››gospodara‹‹.

**Članak 10.**

U članku 97. riječi: ››obavlja nadzor nad zakonitošću‹‹ zamjenjuju se riječima: ››nadzire zakonitost‹‹

**Članak 11.**

Ova Statutarna odluka o izmjenama i dopunama Statuta Općine Kistanje stupa na snagu osmog dana od dana objave u „Službenom vjesniku Šibensko-kninske županije“.

KLASA: 012-02/18-01/

URBROJ: 2182/16-01-18-1

Kistanje, \_\_\_\_\_\_\_\_\_\_\_\_\_ 2018.godine

OPĆINSKO VIJEĆE OPĆINE KISTANJE

PREDSJEDNIK

Marko Sladaković